nibzard/narodne-novine-full-text-markdown huggingface dataset:
## Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici

### NN 88/1996 (18.10.1996.), Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O IZMJENI ODLUKE O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U LAOSKOJ NARODNOJ DEMOKRATSKOJ REPUBLICI**

Odluka broj 01-96-1582/1 od 23. rujna 1996. o razrješenju gospodina
Krešimira Žnidarića dužnosti izvanrednog i opunomoćenog veleposlanika Republike
Hrvatske u Laoskoj Narodnoj Demokratskoj Republici, sa sjedištem u Kuala
Lumpuru, a koja je trebala stupiti na snagu 31. prosinca 1996., mijenja
se i glasi:

"Gospodin Krešimir Žnidarić razrješuje se dužnosti izvanrednog i opunomoćenog
veleposlanika u Laoskoj Narodnoj Demokratskoj Republici, sa sjedištem u
Kuala Lumpuru, s danom 10. listopada 1996.

Broj: 01-96-1710/1
Zagreb, 10 listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 88/1996-1543
## Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Maleziji

### NN 88/1996 (18.10.1996.), Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Maleziji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O IZMJENI ODLUKE O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U MALEZIJI**

Odluka broj 01-96-1581/1 od 23. rujna 1996. o razrješenju gospodina
Krešimira Žnidarića dužnosti izvanrednog i opunomoćenog veleposlanika Republike
Hrvatske u Maleziji, sa sjedištem u Kuala Lumpuru, a koja je trebala stupiti
na snagu 31. prosinca 1996., mijenja se i glasi:

"Gospodin Krešimir Žnidarić razrješuje se dužnosti izvanrednog i opunomoćenog
veleposlanika u Maleziji, sa sjedištem u Kuala Lumpuru, s danom 10. listopada
1996.

Broj: 01-96-1709/1
Zagreb, 10. listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 88/1996-1544
## Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Socijalističkoj Republici Vijetnam

### NN 88/1996 (18.10.1996.), Odluka o izmjeni Odluke o razrješenju dužnosti izvanrednog i opunomoćenog veleposlanika Republike Hrvatske u Socijalističkoj Republici Vijetnam

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O IZMJENI ODLUKE O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U SOCIJALISTIČKOJ REPUBLICI VIJETNAM**

Odluka broj 01-96-1580/1 od 23. rujna 1996. o razrješenju gospodina
Krešimira Žnidarića dužnosti izvanrednog i opunomoćenog veleposlanika Republike
Hrvatske u Socijalističkoj Republici Vijetnam, sa sjedištem u Kuala Lumpuru,
a koja je trebala stupiti na snagu 31. prosinca 1996., mijenja se i glasi:

"Gospodin Krešimir Žnidarić razrješuje se dužnosti izvanrednog i opunomoćenog
veleposlanika u Socijalističkoj Republici Vijetnam, sa sjedištem u Kuala
Lumpuru, s danom 10. listopada 1996.

Broj: 01-96-1708/1
Zagreb, 10. listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 88/1996-1545
## Odluka o imenovanju Tomislava Karamarka pomoćnikom ministra unutarnjih poslova

### NN 88/1996 (18.10.1996.), Odluka o imenovanju Tomislava Karamarka pomoćnikom ministra unutarnjih poslova

# PREDSJEDNIK REPUBLIKE HRVATSKE

Na osnovi članka 42. stavka 2. Zakona o sustavu državne uprave ("Narodne
novine" broj 75/93.), donosim

## **ODLUKU**

### **O IMENOVANJU POMOĆNIKA MINISTRA UNUTARNJIH POSLOVA**

TOMISLAV KARAMARKO imenuje se pomoćnikom ministra unutarnjih poslova.

Ova Odluka stupa na snagu danom donošenja.

Broj: 01-96-1711/1
Zagreb, 10. listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 88/1996-1546
## Odluka o izmjeni i dopuni Odluke o osnivanju Hrvatskog savjeta za sigurnost prometa na cestama

### NN 88/1996 (18.10.1996.), Odluka o izmjeni i dopuni Odluke o osnivanju Hrvatskog savjeta za sigurnost prometa na cestama

# MINISTARSTVO POMORSTVA, PROMETA I VEZA

Na temelju članka 300. stavak 1. Zakona o sigurnosti prometa na cestama,
pročišćen tekst ("Narodne novine" broj 59/96) ministar pomorstva, prometa
i veza donosi

## **ODLUKU**

### **O IZMJENI I DOPUNI ODLUKE O OSNIVANJU HRVATSKOG SAVJETA ZA SIGURNOST PROMETA NA CESTAMA**

I.

U točki I Odluke o osnivanju Hrvatskog savjeta za sigurnost prometa
na cestama ("Narodne novine" broj 5/93) stavak 2. se briše.

II.

Točka IV Odluke mijenja se i glasi:

"U okviru Savjeta, za pojedina područja sigurnosti u prometu osnivaju
se slijedeći Odbori:

- Odbor za prometni odgoj djece i osposobljavanje vozača,

- Odbor za prometnu medicinu,

- Odbor za vozila i opremu,

- Odbor za cestovnu prometnu tehniku,

- Odbor za propise o sigurnosti prometa,

- Odbor za informiranje i propagandu u prometu,

- Odbor za priznanja i nagrade za postignute rezultate u sigurnosti
prometa na cestama.

Odbori imaju od 5 do 7 članova.

Predsjednike i članove odbora imenuje Savjet.

Odbori pripremaju akte i prethodno razmatraju pojedina pitanja iz područja
sigurnosti u prometu koja razmatra Savjet, te donose odluke utvrđene Poslovnikom
o radu Hrvatskog savjeta za sigurnost prometa na cestama".

III.

U točki V Odluke dodaje se prvi stavak koji glasi:

"Predsjednik savjeta ima pravo na naknadu za rad u svezi s radom u Savjetu."

IV.

Ova odluka stupa na snagu osmoga dana od objave u "Narodnim novinama".

Klasa: 011-01/96-02/69
Urbroj: 530-01-96-1
Zagreb, 4. listopada 1996.

Ministar
**mr. Željko Lužavec,** v. r.

Odluka, NN 88/1996-1549
## Naredba o proglašenju područja zaraženih karantenskom štetočinjom bilja - Erwinia amylovora (Burill) Winslow et al.

### NN 88/1996 (18.10.1996.), Naredba o proglašenju područja zaraženih karantenskom štetočinjom bilja - Erwinia amylovora (Burill) Winslow et al.

# **MINISTARSTVO POLJOPRIVREDE I ŠUMARSTVA**

Na temelju članka 25. stavka 5. Zakona o zaštiti bilja ("Narodne novine",
br. 19/94), ministar poljoprivrede i šumarstva donosi

## **NAREDBU**

### **O PROGLAŠENJU PODRUČJA ZARAŽENIH KARANTENSKOM ŠTETOČINJOM BILJA - *Erwinia amylovora* (Burill) Winslow et al.**

Radi sprečavanja širenja bakterijske paleži - *Erwinia amylovora*
(Burill) Winslow et al., područja županija Osječko-baranjske i Vukovarsko-srijemske,
proglašavaju se karantenskim područjima.

II.

Zabranjuje se promet i proizvodnja sadnog materijala proizvedenog u
karantenskim područjima navedenim u točki I. ove naredbe, kao i promet
biljnim dijelovima, vrsta iz rodova: merale (*Amelanchier* spp.),
japanske dunje (*Shaenomeles* spp.), dunjarice (*Cotoneaster*
spp.), gloga (*Crateagus* spp.), dunje (*Cydonia* spp.), japanske
mušmule (*Eriobotrya* spp.), jabuke (*Malus* spp.), mušmule (*Mespilus*
spp.), glogovice (*Pyracantha* spp.), kruške (*Pyrus* spp.),
oskoruše (*Sorbus* spp.) i *Stranvaesia* spp. iz područja navedenih
u točki I. ove naredbe i daljnjih 10 kilometara u krugu od mjesta zaraze.

Promet plodovima vrsta navedenih u stavku jedan ove točke smije se obavljati
isključivo u novoj ambalaži.

III.

Radi sprečavanja širenja i iskorjenjivanja bakterijske paleži poduzimaju
se mjere propisane u Naredbi o poduzimanju mjera za sprečavanje širenja
i iskorjenjivanje bakterijske paleži - *Erwinia amylovora* (Burill)
Winslow et al.

IV.

Stupanjem na snagu ove Naredbe prestaje važiti Naredba o proglašenju
područja zaraženih karantenskom štetočinom bilja - *Erwinia amylovora*
(Burill) Winslow et al. ("Narodne novine", br. 97/95 i 101/95).

Ova naredba stupa na snagu danom objave u "Narodnim novinama".

Klasa: 011-2/96-1/176
Urbroj: 525-01-96-1
Zagreb, 17. listopada 1996.

Ministar poljoprivrede
i šumarstva
**Matej Janković,** v. r.

---

Naredba, NN 88/1996-1550
## Pravilnik o izmjenama i dopunama Pravilnika o zdravstvenoj ispravnosti dijetetskih namirnica

### NN 88/1996 (18.10.1996.), Pravilnik o izmjenama i dopunama Pravilnika o zdravstvenoj ispravnosti dijetetskih namirnica

# **MINISTARSTVO ZDRAVSTVA**

Na temelju članka 50. stavka 1. točke 7. Zakona o zdravstvenoj ispravnosti
i zdravstvenom nadzoru nad namirnicama i predmetima opće uporabe ("Narodne
novine" br. 60/92, 26/93, 29/94 i 55/96) ministar zdravstva donosi

## **PRAVILNIK**

### **O IZMJENAMA I DOPUNAMA PRAVILNIKA O ZDRAVSTVENOJ ISPRAVNOSTI DIJETETSKIH NAMIRNICA**

Članak 1.

U Pravilniku o zdravstvenoj ispravnosti dijetetskih namirnica ("Narodne
novine" br. 46/94 i 50/95) u članku 34. stavku 3. riječi: "zamjenama za
šećere" zamjenjuju se riječima: "zamjenama za šećer (saharozu)".

U stavku 5. riječi: "zamjena za šećere" zamjenjuju se riječima: "zamjena
za šećer".

Članak 2.

U članku 42. stavak 1. mijenja se i glasi:

"Dijetetske namirnice namijenjene prehrani osoba oboljelih od šećerne
bolesti moraju odgovarati sljedećim uvjetima:

1) sadržaj masti ne smije biti veći od sadržaja masti u istovrsnim ili
srodnim namirnicama uobičajenog sastava

2) u proizvodnji ovih namirnica ne smiju se dodavati glukoza, glukozni
sirup, invertni šećer i disaharidi s time da se ovaj uvjet ne odnosi na
šećere prirodno prisutne u namirnicama i sirovinama

3) laktoza se može koristiti samo kao nosač sredstava za zaslađivanje
i to kao smjesa koja je najmanje 20 puta slađa u odnosu na šećer

4) maltodekstrini se mogu koristiti u proizvodnji ove vrste namirnica
samo kao nosač sredstava za zaslađivanje, a udio u proizvodu ne smije biti
veći od 2% (m/m)

5) namirnice proizvedene od žitarica (kruh, pecivo, tjestenina, kolači,
keks i dr.) moraju imati za 30% manje brzo apsorbirajućih mono i disaharida,
osim fruktoze od istovrsnih namirnica uobičajenog sastava.

U stavku 2. brojevi: "43" i "44" zamjenjuju se brojevima: "44" i "45".

Članak 3.

U članku 44. stavku 1. iza točke 9) dodaje se nova točka 10) koja glasi:

"10) polidekstroza".

Članak 4.

U tablici ENERGETSKA VRIJEDNOST NAMIRNICA IZRAČUNAVA SE UPORABOM SLIJEDEĆIH
FAKTORA iza riječi: "- organske kiseline 3 kcal/g ili 13 kJ/g" dodaju se
riječi:

"- polidekstroza 1 kcal/g ili 4,2 kJ".

Članak 5.

Ovaj pravilnik stupa na snagu 8 dana od dana objave u "Narodnim novinama".

Klasa: 011-01/96-01/0077
Urbroj: 534-02-30-96-0001
Zagreb, 8. listopada 1996.

Ministar
**prof. dr. sc. Andrija Hebrang,** v. r.

Pravilnik, NN 88/1996-1552
## Odluka o potvrđivanju godišnjeg obračuna Narodne banke Hrvatske za 1995. godinu

### NN 89/1996 (23.10.1996.), Odluka o potvrđivanju godišnjeg obračuna Narodne banke Hrvatske za 1995. godinu

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 79. stavka
1. Zakona o Narodnoj banci Hrvatske ("Narodne novine", br. 35/95.
- pročišćeni tekst), Zastupnički dom Sabora Republike Hrvatske na sjednici
11. listopada 1996., donio je

## ODLUKU

### O POTVRĐIVANJU GODIŠNJEG OBRAČUNA NARODNE BANKE HRVATSKE ZA 1995. GODINU

Potvrđuje se Godišnji obračun Narodne banke Hrvatske za 1995. godinu.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v.r.

Odluka, NN 89/1996-1555
## Odluka o potvrđivanju financijskog plana Narodne banke Hrvatske za 1996. godinu

### NN 89/1996 (23.10.1996.), Odluka o potvrđivanju financijskog plana Narodne banke Hrvatske za 1996. godinu

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 79. stavka 1.
Zakona o Narodnoj banci Hrvatske ("Narodne novine", br. 35/95.
- pročišćeni tekst), Zastupnički dom Sabora Republike Hrvatske na sjednici
11. listopada 1996., donio je

## ODLUKU

### O POTVRĐIVANJU FINANCIJSKOG PLANA NARODNE BANKE HRVATSKE ZA 1996. GODINU

Potvrđuje se Financijski plan Narodne banke Hrvatske za 1996. godinu.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v.r.

Odluka, NN 89/1996-1556
## Odluka o imenovanju članova Komisije za vrijednosne papire Republike Hrvatske

### NN 89/1996 (23.10.1996.), Odluka o imenovanju članova Komisije za vrijednosne papire Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 6. i 106. Zakona
o izdavanju i prometu vrijednosnim papirima ("Narodne novine",
br. 107/95.), Zastupnički dom Sabora Republike Hrvatske na sjednici 11.
listopada 1996., donio je

## ODLUKU

### O IMENOVANJU ČLANOVA KOMISIJE ZA VRIJEDNOSNE PAPIRE REPUBLIKE HRVATSKE

I.

Za članove Komisije za vrijednosne papire Republike Hrvatske imenuje
se

IVICA SMILJAN, na šest godina,

IVO ŠULENTA, na četiri godine,

Mr. sci. ANTE GAŠPAROVIĆ, na četiri godine.

II.

Ova odluka stupa na snagu danom donošenja.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v.r.

Odluka, NN 89/1996-1557
## Odluka o razrješenju člana Odbora za useljeništvo Zastupničkog doma Sabora Republike Hrvatske

### NN 89/1996 (23.10.1996.), Odluka o razrješenju člana Odbora za useljeništvo Zastupničkog doma Sabora Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 80. Ustava Republike Hrvatske i članka 81.Poslovnika
Zastupničkog doma Sabora Republike Hrvatske, Zastupnički dom Sabora Republike
Hrvatske na sjednici 11. listopada 1996., donio je

## ODLUKU

### O RAZRJEŠENJU ČLANOVA ODBORA ZA USELJENIŠTVO ZASTUPNIČKOG DOMA SABORA REPUBLIKE HRVATSKE

Razrješuje se dužnosti člana Odbora za useljeništvo Zastupničkog doma
Sabora Republike Hrvatske akademik Željko Bujas.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

akademik Vlatko Pavletić, v.r.

Odluka, NN 89/1996-1558
## Odluka o razrješenju i izboru člana Odbora za nacionalnu sigurnost i vanjsku politiku Županijskog doma Sabora Republike Hrvatske

### NN 89/1996 (23.10.1996.), Odluka o razrješenju i izboru člana Odbora za nacionalnu sigurnost i vanjsku politiku Županijskog doma Sabora Republike Hrvatske

# ŽUPANIJSKI DOM SABORA REPUBLIKE HRVATSKE

Na temelju članka 148. Poslovnika Županijskog doma Sabora Republike
Hrvatske("Narodne novine" br. 55/95 i 28/96), Županijski dom
Sabora Republike Hrvatske na sjednici održanoj 15. listopada 1996. donio
je

## ODLUKU

### O RAZRJEŠENJU I IZBORU ČLANA ODBORA ZA NACIONALNU SIGURNOST I VANJSKU POLITIKU ŽUPANIJSKOG DOMA SABORA REPUBLIKE HRVATSKE

I.

Razrješuje se mr. sc. DAMIR ZORIĆ, dužnosti člana Odbora za nacionalnu
sigurnost i vanjsku politiku Županijskog doma Sabora Republike Hrvatske,
zbog mirovanja zastupničkog mandata.

II.

Za člana Odbora za nacionalnu sigurnost i vanjsku politiku Županijskog
doma Sabora Republike Hrvatske bira se IVAN LACKOVIĆ-CROATA.

ŽUPANIJSKI DOM SABORA REPUBLIKE HRVATSKE

Predsjednica Županijskog doma Sabora

prof. dr. Katica Ivanišević, v.r.

Odluka, NN 89/1996-1559
## Odluka o dodjeli Povelje Republike Hrvatske broj 01-051-96-19-5/1 od 9. listopada 1996.

### NN 89/1996 (23.10.1996.), Odluka o dodjeli Povelje Republike Hrvatske broj 01-051-96-19-5/1 od 9. listopada 1996.

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

### **ODLUKU**

kojom se
**POVELJA REPUBLIKE HRVATSKE**dodjeljuje
**Zagrebačkoj filharmoniji**

za osobite zasluge na promicanju, očuvanju i razvoju glazbene kulture
u Hrvata, a u prigodi 125. obljetnice djelovanja.

Broj: 01-051-96-19-5/1
Zagreb, 9. listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 89/1996-1560
## Odluka o dodjeli Povelje Republike Hrvatske broj 01-051-96-19-3/1 od 16. rujna 1996.

### NN 89/1996 (23.10.1996.), Odluka o dodjeli Povelje Republike Hrvatske broj 01-051-96-19-3/1 od 16. rujna 1996.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje

**Varaždinskim baroknim večerima**

u prigodi 25. obljetnice djelovanja, a za osobite zasluge na promicanju
hrvatske kulturne baštine, posebice u prezentiranju hrvatske barokne glazbe.

Broj: 01-051-96-19-3/1
Zagreb, 16. rujna 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 89/1996-1561
## Odluka o dodjeli Povelje Republike Hrvatske broj 01-051-96-19-6/1 od 17. listopada 1996.

### NN 89/1996 (23.10.1996.), Odluka o dodjeli Povelje Republike Hrvatske broj 01-051-96-19-6/1 od 17. listopada 1996.

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se

### **POVELJA REPUBLIKE HRVATSKE**

dodjeljuje
**Hrvatskom narodnom kazalištu Ivan pl. Zajc, Rijeka**

za osobite zasluge na promicanju, očuvanju i razvoju hrvatske kazališne
kulture, a u prigodi 50. obljetnice djelovanja.

Broj: 01-051-96-19-6/1
Zagreb, 17. listopada 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 89/1996-1562
## Odluka o određivanju granice pomorskog dobra na dijelu k.o. Pula - lokacija Radio far

### NN 89/1996 (23.10.1996.), Odluka o određivanju granice pomorskog dobra na dijelu k.o. Pula - lokacija Radio far

# **VLADA REPUBLIKE HRVATSKE**

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
17. listopada 1996. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. PULA - LOKACIJA RADIO FAR**

I.

Ovom Odlukom određuje se granica pomorskog dobra na dijelu k.o. Pula
- lokacija Radio far.

II.

Granica pomorskog dobra prolazi zapadnim rubom k.č.br. 4899/1 u smjeru
sjevera, nastavlja sjevernim rubom k.č.br. 4900/2 i k.č.br. 4900/6, siječe
k.č.br. 4900/8 i nastavlja zapadnim rubom iste, siječe k.č.br. 4900/9 i
nastavlja sjevernim rubom k.č.br. 4871/3, a ucrtana na kopiji katastarskog
plana 80, 81, 88 i 89.

III.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/96-01/02
Urbroj: 5030116-96-3
Zagreb, 17. listopada 1996.

Predsjednik
**mr. Zlatko Mateša,** v. r.

Odluka, NN 89/1996-1563
## Odluka o određivanju granice pomorskog dobra na dijelu k.o. Kostrena-Sveta Lucija

### NN 89/1996 (23.10.1996.), Odluka o određivanju granice pomorskog dobra na dijelu k.o. Kostrena-Sveta Lucija

# VLADA REPUBLIKE HRVATSKE

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
17. listopada 1996. godine donijela

## **ODLUKU**

### **O ODREĐIVANJU GRANICE POMORSKOG DOBRA NA DIJELU K.O. KOSTRENA-SVETA LUCIJA**

I.

Ovom Odlukom određuje se granica pomorskog dobra na dijelu športsko
rekreacijskog centra Žurkovo.

II.

Granica pomorskog dobra prolazi rubnim dijelom k.č.br. 3572/3, 3573/2
i siječe k.č.br. 3875/4 k.o. Kostrena-Sveta Lucija tako da prati morski
rub šetnice, a ucrtana je na kopiji katastarskog plana broj lista 73.

III.

Ova Odluka stupa na snagu danom donošenja i objavit će se u "Narodnim
novinama".

Klasa: 934-01/96-01/02
Urbroj: 5030116-96-5
Zagreb, 17. listopada 1996.

Predsjednik
**mr. Zlatko Mateša,** v. r.

Odluka, NN 89/1996-1564
## Rješenje o imenovanju Zvonimira Vedriša pomoćnikom ministra pomorstva, prometa i veza

### NN 89/1996 (23.10.1996.), Rješenje o imenovanju Zvonimira Vedriša pomoćnikom ministra pomorstva, prometa i veza

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 17. listopada 1996. godine
donijela

## **RJEŠENJE**

### **O IMENOVANJU POMOĆNIKA MINISTRA POMORSTVA, PROMETA I VEZA**

Imenuje se ZVONIMIR VEDRIŠ pomoćnikom ministra pomorstva, prometa i
veza.

Klasa: 080-02/96-05/49
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1565
## Rješenje o razrješenju mr. Ivana Sečića položaja pomoćnika ministra gospodarstva

### NN 89/1996 (23.10.1996.), Rješenje o razrješenju mr. Ivana Sečića položaja pomoćnika ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 17. listopada 1996. godine
donijela

## **RJEŠENJE**

### **O RAZRJEŠENJU POMOĆNIKA MINISTRA GOSPODARSTVA**

Razrješuje se mr. IVAN SEČIĆ položaja pomoćnika ministra gospodarstva.

Klasa: 080-02/96-02/86
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r

Rješenje, NN 89/1996-1566
## Rješenje o imenovanju mr. Vladimira Žanića pomoćnikom ministra gospodarstva

### NN 89/1996 (23.10.1996.), Rješenje o imenovanju mr. Vladimira Žanića pomoćnikom ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 17. listopada 1996. godine
donijela

## **RJEŠENJE**

### **O IMENOVANJU POMOĆNIKA MINISTRA GOSPODARSTVA**

Imenuje se mr. VLADIMIR ŽANIĆ pomoćnikom ministra gospodarstva.

Klasa: 080-02/96-05/50
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1567
## Rješenje o razrješenju Pave Handabake položaja glavnog tajnika Ureda za prognanike i izbjeglice

### NN 89/1996 (23.10.1996.), Rješenje o razrješenju Pave Handabake položaja glavnog tajnika Ureda za prognanike i izbjeglice

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
3. stavka 4. Uredbe o Uredu za prognanike i izbjeglice ("Narodne novine",
broj 36/96), Vlada Republike Hrvatske je na sjednici održanoj 17. listopada
1996. godine donijela

## **RJEŠENJE**

### **O RAZRJEŠENJU GLAVNOG TAJNIKA UREDA ZA PROGNANIKE I IZBJEGLICE**

Razrješuje se PAVO HANDABAKA položaja glavnog tajnika Ureda za prognanike
i izbjeglice s danom 5. studenoga 1996.

Klasa: 080-02/96-02/87
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1568
## Rješenje o imenovanju mr. Vanje Kalogjere izvršnim direktorom Hrvatske agencije za promicanje ulaganja

### NN 89/1996 (23.10.1996.), Rješenje o imenovanju mr. Vanje Kalogjere izvršnim direktorom Hrvatske agencije za promicanje ulaganja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
14. stavka 1. Uredbe o osnivanju Hrvatske agencije za promicanje ulaganja
("Narodne novine", broj 46/96), Vlada Republike Hrvatske je na sjednici
održanoj 17. listopada 1996. godine donijela

## **RJEŠENJE**

### **O IMENOVANJU IZVRŠNOG DIREKTORA HRVATSKE AGENCIJE ZA PROMICANJE ULAGANJA**

Imenuje se mr. VANJA KALOGJERA izvršnim direktorom Hrvatske agencije
za promicanje ulaganja, na razdoblje od tri godine od dana imenovanja.

Klasa: 080-02/96-05/52
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1569
## Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u valsništvu Republike Hrvatske za Županiju Zadarsko-Kninsku

### NN 89/1996 (23.10.1996.), Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u valsništvu Republike Hrvatske za Županiju Zadarsko-Kninsku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", broj 61/96),
Vlada Republike Hrvatske je na sjednici održanoj 17. listopada 1996. godine
donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA ŽUPANIJU ZADARSKO-KNINSKU**

1. Imenuje se ŽELJKO IVKOVIĆ predsjednikom Komisije za ustanovljenje
služnosti plodouživanja na poljoprivrednom zemljištu u vlasništvu Republike
Hrvatske za Županiju Zadarsko-Kninsku.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Županiju Zadarsko-Kninsku,
imenuju se:

- NENAD JAVORAN

- MILE IVIN

- STANKO KLARICA

- MAŠA PEŠA.

Klasa: 080-02/96-05/46
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1570
## Rješenje o razrješenju dijela članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Županiju Zadarsko-Kninsku

### NN 89/1996 (23.10.1996.), Rješenje o razrješenju dijela članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Županiju Zadarsko-Kninsku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
36. stavka 2. Zakona o poljoprivrednom zemljištu ("Narodne novine", br.
54/94 - pročišćeni tekst i 48/95), Vlada Republike Hrvatske je na sjednici
održanoj 17. listopada 1996. godine donijela

## **RJEŠENJE**

### **O RAZRJEŠENJU DIJELA ČLANOVA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA ŽUPANIJU ZADARSKO-KNINSKU**

Razrješuju se dužnosti članovi Komisije za davanje u zakup i prodaju
poljoprivrednog zemljišta u vlasništvu Republike Hrvatske za Županiju Zadarsko-Kninsku:

- SENKA ZUANOVIĆ,

- MILJENKO PERIČIĆ.

Klasa: 080-02/96-02/83
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1571
## Rješenje o imenovanju članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Županiju Zadarsko-Kninsku

### NN 89/1996 (23.10.1996.), Rješenje o imenovanju članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Županiju Zadarsko-Kninsku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
36. stavka 2. Zakona o poljoprivrednom zemljištu ("Narodne novine", br.
54/94 - pročišćeni tekst i 48/95), Vlada Republike Hrvatske je na sjednici
održanoj 17. listopada 1996. godine donijela

## **RJEŠENJE**

### **O IMENOVANJU ČLANOVA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA ŽUPANIJU ZADARSKO-KNINSKU**

Za članove Komisije za davanje u zakup i prodaju poljoprivrednog zemljišta
u vlasništvu Republike Hrvatske za Županiju Zadarsko-Kninsku, imenuju se:

- IVO GRBIĆ

- dr. DANIJEL LOVRINOV.

Klasa: 080-02/96-05/53
Urbroj: 50304/2-96-01
Zagreb, 17. listopada 1996.

Predsjednik
**mr. Zlatko Mateša,** v. r.

Rješenje, NN 89/1996-1572
## Pravilnik o izmjenama Pravilnika o visini naknade za koncesiju u javnim telekomunikacijama i načinu plaćanja

### NN 89/1996 (23.10.1996.), Pravilnik o izmjenama Pravilnika o visini naknade za koncesiju u javnim telekomunikacijama i načinu plaćanja

# **MINISTARSTVO POMORSTVA, PROMETA I VEZA**

Na temelju članka 12. stavka (10) Zakona o telekomunikacijama ("Narodne
novine", br. 53/94), ministar pomorstva, prometa i veza uz mišljenje Vijeća
za telekomunikacije i suglasnost ministra financija, donosi

## **PRAVILNIK**

### **O IZMJENAMA PRAVILNIKA O VISINI NAKNADE ZA KONCESIJU U JAVNIM TELEKOMUNIKACIJAMA I NAČINU PLAĆANJA**

Članak 1.

U članku 2. stavak 1. Pravilnika o visini naknade za koncesiju u javnim
telekomunikacijama i načinu plaćanja ("Narodne novine" br. 15/95 i 26/96)
Tablica 1, 2 i 4. mijenjaju se i glase:

*Tablica 4*

Članak 2.

Članak 3. mijenja se i glasi:

"Naknada se plaća u korist državnog proračuna za godinu dana unaprijed
prigodom sklapanja ugovora iz članka 14. stavak (8) Zakona o telekomunikacijama,
računajući i mjesec u kojem je koncesionar počeo obavljati djelatnost.
Slijedeća uplata dospijeva petnaestog u mjesecu nakon isteka vremena za
koje je plaćena naknada. Ako se naknada ne plati u određenom roku zaračunavaju
se zatezne kamate."

Članak 3.

(1) Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/96-02/32
Urbroj: 530-07-96-4
Zagreb, 17. listopada 1996.

Ministar
pomorstva, prometa i veza
**mr.** **Željko Lužavec,** v. r.

![](dodatni/365424.gif)

![](dodatni/365425.gif)

Pravilnik, NN 89/1996-1578
## Rješenje Ustavnog suda Republike Hrvatske broj U-III-466/1996 od 2. listopada 1996.

### NN 89/1996 (23.10.1996.), Rješenje Ustavnog suda Republike Hrvatske broj U-III-466/1996 od 2. listopada 1996.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od suca mr. Vojislava
Kučekovića, kao predsjednika Vijeća i sudaca mr. Hrvoja Momčinovića i Mladena
Žuvele, kao članova Vijeća, u postupku povodom ustavne tužbe M. K. iz Z.,
na sjednici održanoj dana 2. listopada 1996. godine, jednoglasno je donio
slijedeće

## RJEŠENJE

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

M. K. iz Z., podnio je ustavnu tužbu povodom presude Upravnog suda Republike
Hrvatske, broj: Us-3307/1995-4 od 22. veljače 1996. godine kojom je uvažena
tužba podnositelja i poništeno rješenje Ministarstva financija, Porezne
uprave, Središnjeg ureda, Klasa: UP/II-410-14-94-01/187, Urbroj:513-07/94-2
od 3. studenog 1994. godine.

Podnositelj ustavne tužbe smatra da su mu navedenom presudom povrijeđena
ustavna prava iz članka 23. stavka 1., članka 49. stavka 1. i članka 50.
stavak 2. Ustava Republike Hrvatske.

Ustavna tužba nije dopuštena.

Odredbom stavka 2. članka 28. Ustavnog zakona o Ustavnom sudu Republike
Hrvatske ("Narodne novine", broj 13/91-nastavno: Ustavni zakon)
ustavna tužba može se podnijeti nakon što je iscrpljen dopušteni pravni
put. U stvarima u kojima je dopušten upravni spor odnosno revizija u parničnom
ili izvanparničnom postupku, pravni put je iscrpljen tek nakon što je odlučeno
o tim pravnim sredstvima.

Iz navoda ustavne tužbe proizlazi da je u upravnom sporu povodom tužbe
podnositelja izjavljene protiv drugostupanjskog rješenja kojim je odbijena
žalba izjavljena protiv prvostupanjskog rješenja, uvažena tužba i poništeno
drugostupanjsko rješenje.

Budući da u konkretnoj pravnoj stvari podnositelja ustavne tužbe nije,
u smislu članka 28. stavka 2. Ustavnog zakona , iscrpljen drugi pravni
put, nisu ispunjene pretpostavke za odlučivanje o ustavnoj tužbi.

Stoga je na temelju odredbe članka 26. Ustavnog zakona u svezi sa člankom
58. Poslovnika Ustavnog Suda Republike Hrvatske ("Narodne novine",
broj 29/94), ustavnu tužbu valjalo odbaciti i riješiti kao u izreci.

Odluka o objavi temelji se na odredbi članka 20. stavka 1. Ustavnog
zakona.

USTAVNI SUD REPUBLIKE HRVATSKE

Predsjednik Vijeća

mr. Vojislav Kučeković, v.r.

Rješenje, NN 89/1996-1581
## Rješenje Ustavnog suda Republike Hrvatske broj U-III-458/1995 od 2. listopada 1996.

### NN 89/1996 (23.10.1996.), Rješenje Ustavnog suda Republike Hrvatske broj U-III-458/1995 od 2. listopada 1996.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od suca mr. Vojislava
Kučekovića, kao predsjednika Vijeća i sudaca dr. Nikole Filipovića i Mladena
Žuvele, kao članova Vijeća, u povodu ustavne tužbe Udruge hrvatskih revizora
"B. K." iz Z.,koju zastupa D. Š., odvjetnik iz Z., na sjednici
održanoj 2. listopada 1996. godine, jednoglasno je donio

## RJEŠENJE

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

Udruga hrvatskih revizora "B. K." iz Z. je ovom Sudu podnijela
ustavnu tužbu jer smatra da su Stavovima Hrvatskog odbora za računovodstvo
i računovodstvene standarde od 24. ožujka 1995. godine("Narodne novine",
broj22/95), povrijeđene odredbe iz članka 19,46. i 51. stavka 2. Ustava
Republike Hrvatske.

Ustavna tužba nije dopuštena.

Prema odredbi stavka 1. članka 28. Ustavnog zakona o Ustavnom sudu Republike
Hrvatske ("Narodne novine", broj 13/91), svatko može podnijeti
ustavnu tužbu ako smatra da mu je odlukom sudbene, upravne vlasti ili drugih
tijela koja imaju javne ovlasti, povrijeđeno jedno od Ustavom utvrđenih
sloboda i prava čovjeka i građanina - ustavno pravo.

Osporeni akt je temeljem odredbi Zakona o računovodstvu("Narodne
novine", broj 90/92), donio Hrvatski odbor za računovodstvo i računovodstvene
standarde. To je prema istom Zakonu, stručno tijelo koje je ovlašteno da
u Republici Hrvatskoj prati, usklađuje i objašnjava primjenu računovodstvenog
sustava i Međunarodnih računovodstvenih standarda, a kroz donošenje stavova
i odluka.

Kako se dakle, osporenim aktom ne odlučuje o nekom spornom pravnom odnosu,
niti o pravu ili obvezi građana, a kojim bi moglo biti povrijeđeno neko
konkretno ustavno pravo, to se u slučaju podnesene ustavne tužbe ne radi
o odluci iz navedene odredbe Ustavnog zakona o Ustavnom sudu Republike
Hrvatske.

Stoga je temeljem članka 26. navedenog Ustavnog zakona, a u svezi s
člankom 58. Poslovnika Ustavnog Suda Republike Hrvatske ("Narodne
novine", broj 29/94), ustavnu tužbu valjalo odbaciti kao nedopuštenu.

Objava rješenja se temelji na odredbi članka 20. stavka 1. Ustavnog
zakona o Ustavnom sudu navedenog Republike Hrvatske.

USTAVNI SUD REPUBLIKE HRVATSKE

Predsjednik Vijeća

mr. Vojislav Kučeković, v.r.

Rješenje, NN 89/1996-1582
## Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Sabora Republike Hrvatske

### NN 90/1996 (25.10.1996.), Zakon o ovlasti Vlade Republike Hrvatske da uredbama uređuje pojedina pitanja iz djelokruga Zastupničkog doma Sabora Republike Hrvatske

# **ZASTUPNIČKI DOM SABORA REPUBLIKE HRVATSKE**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA ZASTUPNIČKOG DOMA SABORA REPUBLIKE HRVATSKE**

Proglašavam Zakon o ovlasti Vlade Republike Hrvatske da uredbama uređuje
pojedina pitanja iz djelokruga Zastupničkog doma Sabora Republike Hrvatske,
koji je Zastupnički dom Sabora Republike Hrvatske donio na sjednici 18.
listopada 1996.

Broj: 01-96-1769/1
Zagreb, 23. listopada 1996.

Predsjednik
Republike Hrvatske
**dr. Franjo Tuđman,** v. r.

# ---

## **ZAKON**

### **O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA ZASTUPNIČKOG DOMA SABORA REPUBLIKE HRVATSKE**

Članak 1.

Ovlašćuje se Vlada Republike Hrvatske da uredbama uređuje pitanja tekuće
gospodarske politike iz djelokruga Zastupničkog doma Sabora Republike Hrvatske
osim izmjena državnog proračuna i propisivanja poreza te onih pitanja koja
prema Ustavu Republike Hrvatske može uređivati samo Sabor Republike Hrvatske.

Vlada Republike Hrvatske koristit će ovlast iz stavka 1. ovoga članka:

- kada pojedino pitanje nije uređeno zakonom,

- u vrijeme kada Zastupnički dom Sabora Republike Hrvatske ne zasjeda.

Iznimno, Vlada Republike Hrvatske može ovlast iz stavka 1. ovoga članka
koristiti, bez ograničenja iz stavka 2. ovoga članka u slučaju potrebe
osobito hitnog rješavanja pojedinog pitanja.

Vlada Republike Hrvatske podnijet će Saboru Republike Hrvatske izvješće
o donošenju uredbe odmah nakon njenog donošenja, a na svaku od sjednica
njegovih domova izvješće o uredbama koje je na temelju ovlasti iz stavka
1. ovoga članka donijela između dvije sjednice svakog od domova Sabora
Republike Hrvatske.

Članak 2.

Uredbe koje je Vlada Republike Hrvatske donijela na temelju Zakona o
ovlasti Vlade Republike Hrvatske da uredbama uređuje pojedina pitanja iz
djelokruga Zastupničkog doma Sabora Republike Hrvatske ("Narodne novine",
br. 72/95.), koje vrijede na dan stupanja na snagu ovoga Zakona, ostaju
na snazi, a najdulje do 31. ožujka 1997. godine.

Članak 3.

Ovaj Zakon stupa na snagu danom objave u "Narodnim novinama".

Klasa: 022-03/95-01/11
Zagreb, 18. listopada 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 90/1996-1583
## Zakon o plaćanju doplatne marke "Izgradnja spomen-doma dr. Ante Starčević" u unutarnjem poštanskom prometu

### NN 90/1996 (25.10.1996.), Zakon o plaćanju doplatne marke "Izgradnja spomen-doma dr. Ante Starčević" u unutarnjem poštanskom prometu

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O PLAĆANJU DOPLATNE MARKE "IZGRADNJA SPOMEN-DOMA DR. ANTE STARČEVIĆ" U UNUTARNJEM POŠTANSKOM PROMETU**

Proglašavam Zakon o plaćanju doplatne marke "Izgradnja spomen-doma dr.
Ante Starčević" u unutarnjem poštanskom prometu, koji je Zastupnički dom
Sabora Republike Hrvatske donio na sjednici 11. listopada 1996.

Broj: 01-96-1768/1
Zagreb, 22. listopada 1996.

Predsjednik
Republike Hrvatske
**dr. Franjo Tuđman,** v. r.

## ---

## **ZAKON**

### **O PLAĆANJU DOPLATNE MARKE "IZGRADNJA SPOMEN-DOMA DR. ANTE STARČEVIĆ" U UNUTARNJEM POŠTANSKOM PROMETU**

Članak 1.

U cilju prikupljanja sredstava za izgradnju Spomen-doma plaćat će se
u razdoblju od 4. do 10. i od 25. do 30. studenoga 1996., te od 27. siječnja
do 2. veljače 1997. na sve poštanske pošiljke u unutarnjem poštanskom prometu,
osim dnevnog tiska i časopisa, doplatna marka "Izgradnja Spomen-doma dr.
Ante Starčević" u visini od 50% nominalne vrijednosti prve stope pisama
u unutarnjem poštanskom prometu.

Članak 2.

Organizacija Caritas, Hrvatski crveni križ te druge humanitarne organizacije
oslobađaju se od plaćanja doplatnih maraka iz članka 1. ovoga Zakona.

Članak 3.

Prihod od prodanih doplatnih maraka iz članka 1. ovoga Zakona uplaćuje
se na račun: Županija ličko-senjska, s naznakom: za izgradnju Spomen-doma
dr. Ante Starčević.

Članak 4.

Prihod od prodanih doplatnih maraka iz članka 1. ovoga Zakona isključivo
je namjenski i ne ulazi u ukupan prihod Županije ličko-senjske.

Članak 5.

Korisnik prihoda - Županija ličko-senjska, od doplatnih maraka iz članka
3. ovoga Zakona, obvezan je u roku od 3 mjeseca nakon isteka roka za plaćanje
doplatne marke iz članka 1. ovoga Zakona, dostaviti Zastupničkom domu Sabora
Republike Hrvatske izvješće o visini prikupljenih sredstava i njihovu utrošku.

Članak 6.

Ovaj Zakon stupa na snagu osmoga dana od dana objave u "Narodnim novinama".

Klasa: 344-02/96-01/10
Zagreb, 11. listopada 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 90/1996-1584
## Rješenje o imenovanju članova Stalne komisije za ocjenu studija utjecaja na okoliš magistralnih cesta i autocesta s pratećim objektima u Republici Hrvatskoj

### NN 90/1996 (25.10.1996.), Rješenje o imenovanju članova Stalne komisije za ocjenu studija utjecaja na okoliš magistralnih cesta i autocesta s pratećim objektima u Republici Hrvatskoj

# **VLADA REPUBLIKE HRVATSKE**

Na temelju članka 27. stavka 2. i 3. Zakona o zaštiti okoliša ("Narodne
novine", broj 82/94), Vlada Republike Hrvatske je na sjednici održanoj
24. listopada 1996. godine donijela

## **RJEŠENJE**

### **O IMENOVANJU ČLANOVA STALNE KOMISIJE ZA OCJENU STUDIJA UTJECAJA NA OKOLIŠ MAGISTRALNIH CESTA I AUTOCESTA S PRATEĆIM OBJEKTIMA U REPUBLICI HRVATSKOJ**

I.

Za članove Stalne komisije za ocjenu studija utjecaja na okoliš magistralnih
cesta i autocesta s pratećim objektima u Republici Hrvatskoj imenuju se:

- mr. Franka Odak,

*predsjednica Komisije* Državna uprava za zaštitu okoliša

*-* Vesna Montan,

*tajnica Komisije* Državna uprava za zaštitu okoliša

- Željko Kadijević Ministarstvo pomorstva, prometa i veza

- Dubravko Mojaš Ministarstvo poljoprivrede i šumarstva

- Vera Cvek Ministarstvo poljoprivrede i šumarstva

Krešimir Turk, zamjenik

- Goranka Radović Ministarstvo prostornog uređenja, graditeljstva i
stanovanja

- Ivica Palinić Ministarstvo zdravstva

- Ladislav Brener Državna uprava za vode

- Bojan Floriani Državna uprava za zaštitu

kulturne i prirodne baštine

- Zofia Mavar Državna uprava za zaštitu kulturne i prirodne baštine

Gordana Goldstein, zamjenica

- Tomislav Bilić Gradski zavod za planiranje razvoja Grada Zagreba i
zaštitu čovjekova okoliša

- ravnatelj županijskog zavoda za prostorno uređenje i zaštitu okoliša
županije na čijem se prostoru planira izgradnja ceste.

Klasa: 022-03/96-02/24
Urbroj: 5030114-96-1
Zagreb, 24. listopada 1996.

Predsjednik
**mr. Zlatko Mateša,** v. r.

Rješenje, NN 90/1996-1588
## Rješenje o imenovanju članova Komisije za ocjenu "Studije utjecaja na okoliš naftovoda Slobodnica-Donja Vrba"

### NN 90/1996 (25.10.1996.), Rješenje o imenovanju članova Komisije za ocjenu "Studije utjecaja na okoliš naftovoda Slobodnica-Donja Vrba"

# VLADA REPUBLIKE HRVATSKE

Na temelju članka 27. stavka 3. Zakona o zaštiti okoliša ("Narodne novine",
broj 82/94), Vlada Republike Hrvatske je na sjednici održanoj 24. listopada
1996. godine donijela

## **RJEŠENJE**

### **O IMENOVANJU ČLANOVA KOMISIJE ZA OCJENU "STUDIJE UTJECAJA NA OKOLIŠ NAFTOVODA SLOBODNICA - DONJA VRBA"**

I.

Za članove Komisije za ocjenu "Studije utjecaja na okoliš naftovoda
Slobodnica - Donja Vrba", imenuju se:

- Juraj Posarić,

predsjednik KomisijeDržavna uprava za zaštitu okoliša

- Zvonimir Markovac,

*tajnik Komisije* Državna uprava za zaštitu okoliša

- Slobodan Kocijan Ministarstvo unutarnjih poslova

- Željko Matiša Ministarstvo gospodarstva

- Dubravko Mojaš Ministarstvo poljoprivrede i šumarstva

- Krešimir Turk Ministarstvo poljoprivrede i šumarstva

- Silva Jankov Ministarstvo prostornog uređenja, graditeljstva i stanovanja

- Zorislav Balić Državna uprava za vode

- Radenko Deželić Državna uprava za zaštitu kulturne i prirodne baštine

- Zvonko Bojčić Državna uprava za zaštitu kulturne i prirodne baštine
- Povjerenstvo u Osijeku

- Tomislav Crnković Županija brodsko-posavska, Ured za prostorno uređenje,
stambeno- komunalne poslove, graditeljstvo i zaštitu okoliša, Slavonski
Brod

Klasa: 022-03/96-02/22
Urbroj: 5030114-96-1
Zagreb, 24. listopada 1996.

Predsjednik
**mr. Zlatko Mateša,** v. r.

Rješenje, NN 90/1996-1589
## Naredba o izmjeni Naredbe o zaštiti riba i drugih morskih organizama

### NN 90/1996 (25.10.1996.), Naredba o izmjeni Naredbe o zaštiti riba i drugih morskih organizama

# **MINISTARSTVO POLJOPRIVREDE I ŠUMARSTVA**

Na temelju članka 39. stavka 3. točke 1., 2. i 3. Zakona o morskom ribarstvu
("Narodne novine", br. 74/94 i 57/96) ministar poljoprivrede i šumarstva
donosi

## **NAREDBU**

### **O IZMJENI NAREDBE O ZAŠTITI RIBA I DRUGIH MORSKIH ORGANIZAMA**

I.

U Naredbi o zaštiti riba i drugih morskih organizama ("Narodne novine",
br. 46/96) glava V. mijenja se i glasi:

"Vrijeme lovostaja odnosno razdoblje u godini u kojem se ne smiju loviti
niti stavljati u promet u svježem stanju:

**1. Za ribe** (PISCES)

Gira oblica (Spicara smaris) - od 1. svibnja do 30. rujna;

Gavun obični (Atherina hepsetus) - od 1. veljače do 30. travnja;

Gavun oliga (Atherina boyeri) - od 1. svibnja do 30. lipnja;

Murina (Muraena helena) - od 1. rujna do 30. rujna;

Kirnja (Epinephelus marginatus) - od 1. srpnja do 31. kolovoza;

Lubin (Dicentrarchus labrax) - od 15. studenog do 15. prosinca;

Komarča (Sparus aurata) - od 15. listopada do 15. studenog;

Zubatac (Dentex dentex) - od 1. svibnja do 31. svibnja;

Kantar (Spondyliosoma cantharus) - od 1. ožujka do 30. travnja;

Šarag (Diplodus sargus) - od 15. travnja do 31. svibnja;

Kavala (Sciaena umbra) - od 15. svibnja do 30. lipnja.

**2. Za rakove** (CRUSTACEA)

Jastog (Palinurus elephas) - od 1. rujna do 30. travnja;

Hlap (Hommarus gammarus) - od 1. rujna do 30. travnja;

Rakovica (Maja squinado) - od 1. lipnja do 30. studenoga.

II.

Ova Naredba stupa na snagu danom objave u "Narodnim novinama".

Klasa: 011-02/96-01/174
Urbroj: 525-01-96-1
Zagreb, 21. listopada 1996.

Ministar
poljoprivrede i šumarstva
**Matej Janković,** v. r.

Naredba, NN 90/1996-1590
## Pravilnik o uvjetima koje mora ispunjavati ustanova koja obavlja tehnički nadzor

### NN 90/1996 (25.10.1996.), Pravilnik o uvjetima koje mora ispunjavati ustanova koja obavlja tehnički nadzor

# MINISTARSTVO RADA I SOCIJALNE SKRBI

Temeljem članka 5. stavak 2., a u svezi članka 35. stavka 1. Zakona
o normizaciji ("Narodne novine", broj 55/96), ravnatelj Državnog zavoda
za normizaciju i mjeriteljstvo donosi

## **PRAVILNIK**

### **O UVJETIMA KOJE MORA ISPUNJAVATI USTANOVA KOJA OBAVLJA TEHNIČKI NADZOR**

Članak 1.

Ovim pravilnikom propisuju se uvjeti koje mora ispunjavati ustanova
koja obavlja tehnički nadzor u smislu članka 35. i 36. Zakona o normizaciji
("Narodne novine", broj 55/96).

Članak 2.

Ustanova iz članka 1. ovog pravilnika mora osim uvjeta propisanih Zakonom
o ustanovama ("Narodne novine", broj 76/93) ispunjavati i uvjete opremljenosti,
stručne osposobljenosti osoba koje obavljaju tehnički nadzor te uvjete
utvrđene hrvatskom normom HRN - EN 45011.

Članak 3.

Ustanova iz članka 1. ovog pravilnika mora u pogledu opremljenosti raspolagati
laboratorijem opremljenim i osposobljenim za ispitivanja električnih proizvoda
i uređaja namijenjenih za rad u prostorijama ugroženim od eksplozivne atmosfere
te ispuniti uvjete utvrđene hrvatskom normom HRN - EN 45001.

Članak 4.

Ustanova iz članka 1. ovog pravilnika, u pogledu stručne osposobljenosti,
mora imati zaposlene djelatnike visoke stručne spreme tehničke struke,
dodatno osposobljene u području protueksplozijske zaštite električnih uređaja
i instalacija namijenjenih radu u eksplozivnoj atmosferi i s radnim iskustvom
na protueksplozijskoj zaštiti električnih uređaja i instalacija.

Članak 5.

Ustanova iz članka 1. ovog pravilnika mora ispunjavati uvjete utvrđene
hrvatskom normom HRN - EN 45011, naročito one koji se odnose na nepristranost,
neovisnost i integritet te na upravljanje i ustrojstvo, osoblje, radni
prostor, opremu, postupke i metode rada.

Članak 6.

Ustanova iz članka 1. ovog pravilnika mora djelovati kao neprofitna,
na vlastitom financiranju putem naknade za obavljeni posao čija će visina
biti odobrena od Državnog zavoda za normizaciju i mjeriteljstvo.

Članak 7.

Ustanova iz članka 1. ovog pravilnika će poslove iz članaka 35. i 36.
Zakona o normizaciji obavljati u skladu s odredbama Zakona o sustavu državne
uprave ("Narodne novine", broj 75/93) koje se odnose na prijenos javnih
ovlasti i obavljanje prenesenih poslova.

Članak 8.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/96-01/17
Urbroj: 558-06/1-96-01
Zagreb, 17. listopada 1996.

Ravnatelj
Državnog zavoda za normizaciju
i mjeriteljstvo
**dr. Jakša Topić, dipl. ing.,** v. r.

Pravilnik, NN 90/1996-1592